বাঘ
পশ্চিমবঙ্গ ও বাংলাদেশের সুন্দরবন এলাকায় যে সুদর্শন বাঘ দেখা যায় তা দুনিয়াব্যাপী রয়েল বেঙ্গল টাইগার (en: Royal Bengal Tiger) বা বাংলা বাঘ নামে পরিচিত। ২০০৪ খ্রিস্টাব্দে বাংলাদেশের বন বিভাগ কর্তৃক পরিচালিত বাঘশুমারী অনুযায়ী সুন্দরবনে ৩৮৫টি রয়েল বেঙ্গল টাইগার আছে। ভারতের সুন্দরবন ও অন্যত্র, নেপাল এবং ভুটানের বন-জঙ্গলেও এই উপপ্রজাতির বাঘ সচরাচর দেখা যায়। 
২০১৫ সালের ২৯ শে জুলাই বিশ্ব বাঘ দিবসের এক রিপোর্ট অনুযায়ী বাংলাদেশ এর সুন্দরবন অংশে বাঘ আছে মাত্র ১০৬ টি।
প্যারা হরিণ
পাকিস্তানের ইন্দো-গাঙ্গেয় অববাহিকা, নেপালের তরাই অঞ্চল ও দক্ষিণ ভুটানের দুটি সংরক্ষিত বনাঞ্চলে প্যারা হরিণের দেখা মেলে। ভারতে, বিশেষত উত্তর ভারতের তরাই তৃণভূমিতে এদের দেখা যায়। পশ্চিমে পাঞ্জাব থেকে শুরু করে পূর্বে অরুণাচল প্রদেশ পর্যন্ত বিভিন্ন সংরক্ষিত বনাঞ্চল ও জাতীয় উদ্যান এদের আবাসস্থল। পশ্চিমবঙ্গের গোরুমারায় ১০০-২০০টি ও জলদাপাড়ায় কিছুসংখ্যক প্যারা হরিণ রয়েছে। বাংলাদেশের সুন্দরবন ও সিলেট থেকে প্যারা হরিণ বিলুপ্ত হয়ে গেলেও চট্টগ্রাম বিশ্ববিদ্যালয় ও পার্বত্য চট্টগ্রামের গহীন অরণ্যে এরা খুব কমসংখ্যায় টিকে আছে। ডুলাহাজারা সাফারি পার্কে ৮টি প্যারা হরিণ রয়েছে।